Държавен вестник, бр. 44, 2011 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  44
на непосредствено наблюдение, лични впе­
чатления и анализ на достоверна писмена 
информация за дейността му.
(3) Непосредственото наблюдение на ад­
министративен ръководител и заместник на 
административен ръководител се извършва 
чрез придобиване на впечатления за взетите 
от атестирания управленски решения за подо­
брение на дейността на органа на съдебната 
власт, който ръководят; предприетите органи­
зационни промени; действията за подобряване 
на материалната база и условията на труд на 
магистратите и служителите; действията по 
адекватно и справедливо разпределение на 
работата в съответния орган на съдебната 
власт; упражняването на контролни функции; 
спазването на финансовата дисциплина, както 
и за всякакви други обстоятелства, от значение 
за обективната оценка по допълнителните 
критерии за атестиране на административен 
ръководител и заместник на административен 
ръководител.
(4) При атестирането на административен 
ръководител и заместник на административен 
ръководител се вземат предвид и данните 
за предходния им управленски опит, както 
и констатациите от извършени финансови 
проверки на органа, който ръководят.
Раздел ІІ
Компетентни органи и процедури при атес­
тиране
Инициатива за провеждане на атестирането
Чл. 61. (1) Атестирането на съдия, прокурор, 
следовател, административен ръководител и 
заместник на административен ръководител 
се провежда по:
1. предложение на заинтересования съдия, 
прокурор или следовател;
2. предложение на административния ръ­
ководител на съответния орган на съдебната 
власт.
(2) Предложението за атестиране за при­
добиване на несменяемост се прави пред 
Комисията по предложенията и атестира­
нето на съдии, прокурори и следователи не 
по-късно от три месеца преди изтичане на 
петгодишния срок.
(3) Комисията по предложенията и атес­
тирането на съдии, прокурори и следователи 
започва периодичното атестиране не по-късно 
от шест месеца преди изтичането на четири­
годишния срок.
Компетентност на Комисията по предложе­
нията и атестирането на съдии, прокурори и 
следователи
Чл. 62. (1) Комисията по предложенията 
и атестирането на съдии, прокурори и следо­
ватели провежда:
1. атестиране за придобиване статут на 
несменяемост на съдии, прокурори и следо­
ватели;
2. периодично атестиране на заместни­
ците на административните ръководители и 
на съдиите от Върховния касационен съд и 
Върховния административен съд, на замест­
ниците на главния прокурор и на прокуро­
рите от Върховната касационна прокуратура 
и Върховната административна прокуратура, 
на директора и на следователите от Нацио­
налната следствена служба;
3. периодично атестиране на администра­
тивните ръководители в органите на съдеб­
ната власт с изключение на председателите 
на Върховния касационен съд, Върховния 
административен съд и главния прокурор.
(2) В случаите на непосредствено атести­
ране от Комисията по предложенията и атес­
тирането на съдии, прокурори и следователи 
нейният председател предлага решение за 
възлагане на проверката на един или пове­
че от членовете на комисията при спазване 
принципа на случайния подбор.
(3) В тези случаи проверката на дейността 
на атестирания се осъществява в сроковете 
и по реда на чл. 69, ал. 3 и чл. 76, ал. 1 от 
наредбата.
(4) Атестиран съдия се проверява от члено­
ве на подкомисията за атестиране на съдии, 
атестиран прокурор и следовател – от членове 
на подкомисията за атестиране на прокурор 
и следовател.
Забрана за участие в процедурата по атести­
ране
Чл. 63. Член на Комисията по предложе­
нията и атестирането на съдии, прокурори и 
следователи към Висшия съдебен съвет няма 
право да участва при вземането на решения, 
свързани с атестирането, които се отнасят 
лично до него, негов съпруг или роднина по 
права линия, по съребрена линия до четвър­
та степен или по сватовство до трета степен 
включително. 
Помощни органи на Комисията по предложе­
нията и атестирането
Чл. 64. (1) В съответните органи на съдеб­
ната власт се създават помощни атестационни 
комисии, които са помощни органи на Ко­
мисията по предложенията и атестирането.
(2) Помощните атестационни комисии 
подпомагат Комисията по предложенията 
и атестирането и участват при периодично 
атестиране на съдии, прокурори и следователи 
и на заместници на административните ръко­
водители извън случаите по чл. 62, ал. 1, т. 2.
(3) В случаите по горната алинея Комисията 
по предложенията и атестирането възлага на 
помощна атестационна комисия проверката 
на дейността на атестирания по показателите 
за атестиране.